
42 DR 30.6.2009 

 
 

12.45 tgh. 

Dr. M. Jeyakumar Devaraj [Sungai Siput]: Ini datang dari pindaan yang pertama 
itu, ia berkaitan dengan pindaan yang pertama itu di mana fasal 7(4) ialah “Pelantikan 
seseorang Pesuruhjaya boleh pada bila-bila masa dibatalkan oleh Yang di-Pertuan Agong”, 
dan  fasal 8 pun sama, fasal 8 subseksyen (g), “Pelantikannya telah dibatalkan oleh Yang 
di-Pertuan Agong”. Dan pindaan yang dicadangkan ini digugurkan, kerana ini pun nampak 
sebagai satu kuasa untuk eksekutif dan juga ada lain-lain ruang untuk katakan dalam  fasal 
8 itu ada (a) sampai  (h), yang  boleh dipakai untuk gugurkan seorang Pesuruhjaya, dia tak 
perlu bagi kuasa kepada Perdana Menteri sendiri  tanpa reason yang lain, untuk gugurkan 
dia. Terima kasih.  

Tuan Pengerusi [Datuk Dr. Haji Wan Junaidi Tuanku Jaafar]: Belum lagi, 
masalahnya ialah bahawa pindaan sebagaimana yang tertera dalam kertas pindaan yang 
telah dibentangkan oleh Yang Berhormat Sungai Siput sekarang ini terbuka untuk dibahas. 
Sila Yang Berhormat.  

12.46 tgh. 

Dato’ Kamarudin Jaffar [Tumpat]: Tuan Pengerusi, terima kasih. Pertamanya 
perkara teknikal yang tidak berkenaan dengan apa yang kita bahaskan. Iaitu saya 
perhatikan bahawa kertas pemberitahuan berkaitan dengan notis pindaan ini, satu daripada 
Yang Berhormat Batu Gajah warna biru, satu daripada Yang Berhormat Sungai Siput warna 
ungu. Amalan dan tradisi Parlimen sebagaimana Yang Berhormat Tuan Pengerusi amat 
maklum, warna kertas ada pengertian yang besar, sebab itu kita ada istilah white paper, 
dengan izin, kertas putih dan sebagainya, ia benar-benar menggambarkan dari satu bentuk 
sifat fizikal kertas yang dibentangkan di meja Dewan yang mulia ini.  

Jadi saya harap ini akan menjadi amalan yang lebih teratur pada masa-masa akan 
datang, dan terpulanglah kepada pengurusan Parlimen untuk menentukan kertas warna 
apa, tetapi seboleh-bolehnya warnanya sama dan konsisten pada setiap masa dan ketika.  

Point yang kedua, ialah saya ingin menyokong Yang Berhormat Sungai Siput tadi 
dan kalau mungkinlah Menteri dan kerajaan dapat menimbangkan supaya pembatalan 
pelantikan itu bukan secara langsung diputuskan oleh Yang di-Pertuan Agong, mungkin 
cadangannya ialah misalannya pelantikan seseorang Pesuruhjaya boleh pada bila-bila 
masa dibatalkan oleh Yang di-Pertuan Agong atas suatu usul daripada Dewan Rakyat 
Parlimen, misalnya begitu supaya kalau begini sebagaimana Yang Berhormat Sungai Siput 
sebutkan tadi nampak seolah-olah sebegitu senang dan mudah untuk membatalkan 
pelantikan, dan ini kita bimbang kalau-kalau pembatalan dan pengguguran jawatan-jawatan 
itu dijadikan amalan begini, ianya akan menjadi sesuatu yang tidak selari dengan semangat 
dan prinsip demokrasi berparlimen yang kita ada ini. Terima kasih.   

Tuan Pengerusi [Datuk Dr. Haji Wan Junaidi Tuanku Jaafar]: Ada lagi yang 
cakap, ya sila Yang Berhormat.  

12.47 tgh. 

Dr. Mohd. Hatta bin Md. Ramli [Kuala Krai]: Terima kasih Tuan Pengerusi, 
sedikit saja, berkaitan juga dengan   ceraian  (4) ini. “Pelantikan seseorang Pesuruhjaya 
boleh pada bila-bila masa dibatalkan oleh Yang  di-Pertuan Agong”. Saya ingin bertanya 
kepada Menteri, apakah tersirat di dalam itu bahawa pembatalan ini mestilah atas nasihat 
Perdana Menteri, yang tadinya Perdana Menteri mencadangkan kepada Yang  di-Pertuan 
Agong, apakah atas budi bicara Agong sendiri atau mesti atas nasihat Perdana Menteri. 
Terima kasih.   

Tuan Pengerusi [Datuk Dr. Haji Wan Junaidi Tuanku Jaafar]: Ya, Yang 
Berhormat, nak jawab? 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Saya jawab soalannya yang ‘jambu’ tu, Yang Berhormat Kuala Krai.  

Dr. Mohd. Hatta bin Md. Ramli [Kuala Krai]: Minta ulang sekali lagi... [Ketawa]  
Saya minta sebut di luar. 



12.45 tgh. Dr. M. Jeyakumar Devaraj [Sungai Siput]: Ini datang dari pindaan yang pertama itu, ia berkaitan dengan pindaan yang pertama itu di mana fasal 7(4) ialah "Pelantikan seseorang Pesuruhjaya boleh pada bila-bila masa dibatalkan oleh Yang di-Pertuan Agong", dan fasal 8 pun sama, fasal 8 subseksyen (g), "Pelantikannya telah dibatalkan oleh Yang di-Pertuan Agong". Dan pindaan yang dicadangkan ini digugurkan, kerana ini pun nampak sebagai satu kuasa untuk eksekutif dan juga ada lain-lain ruang untuk katakan dalam fasal 8 itu ada (a) sampai (h), yang boleh dipakai untuk gugurkan seorang Pesuruhjaya, dia tak perlu bagi kuasa kepada Perdana Menteri sendiri tanpa reason yang lain, untuk gugurkan dia. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Belum lagi, masalahnya ialah bahawa pindaan sebagaimana yang tertera dalam kertas pindaan yang telah dibentangkan oleh Yang Berhormat Sungai Siput sekarang ini terbuka untuk dibahas. Sila Yang Berhormat. 12.46 tgh. Dato' Kamarudin Jaffar [Tumpat]: Tuan Pengerusi, terima kasih. Pertamanya perkara teknikal yang tidak berkenaan dengan apa yang kita bahaskan. Iaitu saya perhatikan bahawa kertas pemberitahuan berkaitan dengan notis pindaan ini, satu daripada Yang Berhormat Batu Gajah warna biru, satu daripada Yang Berhormat Sungai Siput warna ungu. Amalan dan tradisi Parlimen sebagaimana Yang Berhormat Tuan Pengerusi amat maklum, warna kertas ada pengertian yang besar, sebab itu kita ada istilah white paper, dengan izin, kertas putih dan sebagainya, ia benar-benar menggambarkan dari satu bentuk sifat fizikal kertas yang dibentangkan di meja Dewan yang mulia ini. Jadi saya harap ini akan menjadi amalan yang lebih teratur pada masa-masa akan datang, dan terpulanglah kepada pengurusan Parlimen untuk menentukan kertas warna apa, tetapi seboleh-bolehnya warnanya sama dan konsisten pada setiap masa dan ketika. Point yang kedua, ialah saya ingin menyokong Yang Berhormat Sungai Siput tadi dan kalau mungkinlah Menteri dan kerajaan dapat menimbangkan supaya pembatalan pelantikan itu bukan secara langsung diputuskan oleh Yang di-Pertuan Agong, mungkin cadangannya ialah misalannya pelantikan seseorang Pesuruhjaya boleh pada bila-bila masa dibatalkan oleh Yang di-Pertuan Agong atas suatu usul daripada Dewan Rakyat Parlimen, misalnya begitu supaya kalau begini sebagaimana Yang Berhormat Sungai Siput sebutkan tadi nampak seolah-olah sebegitu senang dan mudah untuk membatalkan pelantikan, dan ini kita bimbang kalau-kalau pembatalan dan pengguguran jawatan-jawatan itu dijadikan amalan begini, ianya akan menjadi sesuatu yang tidak selari dengan semangat dan prinsip demokrasi berparlimen yang kita ada ini. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Ada lagi yang cakap, ya sila Yang Berhormat. 12.47 tgh. Dr. Mohd. Hatta bin Md. Ramli [Kuala Krai]: Terima kasih Tuan Pengerusi, sedikit saja, berkaitan juga dengan ceraian (4) ini. "Pelantikan seseorang Pesuruhjaya boleh pada bila-bila masa dibatalkan oleh Yang di-Pertuan Agong". Saya ingin bertanya kepada Menteri, apakah tersirat di dalam itu bahawa pembatalan ini mestilah atas nasihat Perdana Menteri, yang tadinya Perdana Menteri mencadangkan kepada Yang di-Pertuan Agong, apakah atas budi bicara Agong sendiri atau mesti atas nasihat Perdana Menteri. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Ya, Yang Berhormat, nak jawab?. Menteri di Jabatan Perdana Menteri [Dato' Seri Mohamed Nazri bin Abdul Aziz]: Saya jawab soalannya yang 'jambu' tu, Yang Berhormat Kuala Krai. Dr. Mohd. Hatta bin Md. Ramli [Kuala Krai]: Minta ulang sekali lagi... [Ketawa] Saya minta sebut di luar.